OpenLLM-France/wikimedia huggingface dataset:
# Eellein a rér pratiquein er vertu é monnet de gompagnoneah en dut

| ◄ Ag er bouvoër en dès er béden | Eellein a rér pratiquein er vertu é monnet de gompagnoneah en dut | Péh quen douce é cleuet bouéh Jesus, ha péh quer gredus é teli bout un inean de receu é instructioneu ► |
ER garanté hemb quin a zougas Mari hac he mab d’assistein ér repas ag en éredeu a Gana.
Gùel vehai bet guet-hi sans dout chom én he zy a Nazareth, ha tanhouat inou tranquil en doustér ag er gontamplation ; mæs ne vennas quet, dré hé refus, gobér poén d’en eu bried youanq en deoai hi couviet.
Er vertu a éel enta hum accordein guet en devérieu a honestis hun nés en eil é quevér éguilé ; hi a vèn memb m’hum acquittenemb a nehai. N’en dès memb meit-hi a ra hum acquittein a nehai én ur fæçon santel.
Mæs, eit quemér é peb tra scùir ar Vari, hum represantet er fæçon ma hum gomport én occasion-zé. Péh un arrestemant én hé honzeu ! péh ur modesti én hé selleu !
Hé homportemant quen aviset a zisq deoh er vodesti hac en arrestemant a zeliet conservein, memb é creis er pligeadurieu honest ha permettet.
Bout a zou un différance vras étré en devérieu a honestis a zeliamb en eil d’éguilé ha custumeu er bed. Er vertu ne hanaüe er hustumeu-zé meit eit gobér bresel dehai. Mæs aveit en devérieu a honestis hac a garanté, hi hum acquit a nehai, a guement ma éel, rac n’en dès én ai nitra contrel de lézen Doué.
Gobér gueu memb vehai d’er vertu ha d’en dévotion, refus quemér pligeadur erbet ; quement-cé a vehai rein de gredein, er péh ne larér meit rai liés, penaus en dévotion a laca de vout gouihue.
Naren, en dévotion véritable ne laca quet de vout gouihue. Eeilein a rér, hemb cessein a vout dévot, hum acquittein ag en devérieu ag en honestis é quevér en nessan.
Mæs en dévotion véritable, dré en intantion vad é dès ha guet péhani en hum acquit ag en devérieu-zé, a ouï tennein profit ag en œvreu memb péré a nehai ou hunan n’en dint na droug na mad.
N’hum daulet jamæs, a lar-hi demb, de zivertissemant erbet, ne vern péh quer permettet é éel bout ; n’hum ret dehou meit rac me ma ret quemér ur repos pé ur bligeadur benac eit dichuéh er speret hac er horf.
Eit parrat ne gueméreoh rai a bligeadur én divertissemanteu é péré é vehet obliget d’hum gavouit, hou péet soin, étré peb diüe uéh, a chongeal é présance Doué.
Hum gomportet én ai guet er modesti, en arrestemant guet péré en er grouéoh, a p’hum gavehai én ai Jesus ha Mari.
Groeit seblant, èl en Æl péhani a gonduyas Tobie, a obér èl er-réral, a pe ne rant nitra dihuennet ; mæs hou péet ér memb amzér, èl d’ou ur bouit spirituel, péhani a zeli gobér er joé a hou ç’inean.
Douguet hou chongeu trema en nean. Chonget ér pligeadurieu douce-zé a béré é jouisse inou er Sænt ; pligeadurieu péré a zou er recompanse ag er bihan a estim ou dès groeit ag er pligeadurieu ag en doar.
Saüet hou speret hac hou calon trema Doué, ha laret-tehou penaus ol er pligeadurieu ag er bed n’hou laqueint jamæs d’ancouéhat er pligeadurieu pur a gavér doh er chervige.
Laret-dehou penaus, dré er secour ag é hræce, é renonceoh a volanté vad d’er péh a éel muihan pligein deoh ér vuhé-men, eit ihuellat ag ur bazen én é garanté.
# Eil-a-tregont Cantic. Guers an ene devot

Oberennoù damheñvel pe handelvoù all zo ivez, gwelout O ma Jezuz, O ma c’harantez, Eun dezir braz am euz ha Va Jesus, va Doue, c’hui epquen.
| ◄ Unan-a-tregont Cantic. Var an actou goude ar Gommunion | Eil-a-tregont Cantic. Guers an ene devot | Trede-a-tregont Cantic. Evit elumi mui-ouz-vui carantes Jesus en hor c’halon goude ar Gommunion ► |
* Va Jesus, va Doue, c’hui ebquen a zeziran ;
* C’hui eo va c’harantes, en oc’h-hu e c’hesperan ;
* O va Jesus, ô va c’harantes !
* Bezit em c’halon bemnos ha bemdes.
* Va Jesus, c’hui so douç, c’hui a zo carantezus !
* Va Jesus, c’hui so mad, c’hui a zo trugarezus !
* O va Jesus ! etc.
* Bete-hen, va Jesus, oun bet en-em abuset
* Gant afferou ar bed pe gant re oun bet dallet ;
* O va Jesus ! etc.
* Mæs breman, va Jesus, rei a ran deoc’h va ene,
* Va c’horf, va squianchou, quement zo a c’hanon-me.
* O va Jesus ! etc.
* O pebes madeles, va Salver ha va Autrou,
* Ho pe priset douguen ar boües eus va fec’hejou !
* O va Jesus ! etc.
* O pebes carantes oc’h eus bet em c’henver !
* Da c’housaon evidon ûr maro cris, va Salver,
* O va Jesus ! etc.
* Pe guen horrupl eta, pe guen drouc eo ar pec’het !
* Pa en deus ho lazet, va redemptor bénniguet.
* O va Jesus ! etc.
* Un ene caer meurbet dirazoc’h quent, va Jesus,
* A vez dre ar pec’het rentet iffam ha flærius.
* O va Jesus ! etc,
* O pec’het milliguet, dont a ran d’as detesti,
* Ha n’em bezo pelloc’h ouzit nemet cassouni !
* O va Jesus ! etc.
* Ra vezo great bepret ûr bresel continuel,
* Dre bevar c’horn ar bed, d’an oll pec’hejou marvel !
* O va Jesus ! etc.
* Pe guer glac’haret oun da veza bet offancet
* Un Doue a zo quer mad, quen din da vesa caret !
* O va Jesus ! etc.
* Me bromet, gant ho cras, va Doue, en em viret
* Ar rest eus va buez, oc’h peb viç ha peb pec’het !
* O va Jesus ! etc.
* Sellit, o va Jesus, ouzin a drues bremâ !
* Roït din graçou nerzus da zerc’hel va fromessa.
* O va Jesus ! etc.
* Grit, grit, me ho suppli, din va-unan ma varvin,
* Evidoc’h-hu hepquen hiviziquen ma vevin.
* O va Jesus ! etc.
* Ne meus, o va Jesus, quen desir var an doüar
* Nemet d’ho possedi da viquen en ho cloar !
* O va Jesus ! etc.
* Languissa a reomp er bed oc’h esperout an deves
* Ma zaïmp oll d'ho meuli gant ar Sent ac an Æles.
* O va Jesus ! ô va c’harantes !
* Bezit em c’haloun bemnos ha bemdes.
# Eccelino de Romano

| ◄ Delivrans Martin de Bouillon | Eccelino de Romano | Mirakl S. Anton e Ferraar ► |
Er bloaz 1228, Eccelino de Romano, den kriz hag ioulok, a iea etrezeg Padou, evit he c’hemeret dre nerz he armou. Anton a ziredaz d’he ambroug, ha dre interest evit gloar Doue, her gourdrouzaz stard da veza ken ourgouilluz ha ken ioulok. Lavaret a reaz an torfejou hag al laeronsiou great gant he zoudardet a lakaje malloz Doue da gueza var he ene, hag oa poent braz dezhan kuitaat an hent fall en doa kemeret hag a ia d’an ifern, anez, neket hebken e tenje var he hano dismeganz an dud, mes e varfje enn dizesper hag er stad a bec’hed evel m’en doa bevet. Spountet gant gourdrouzou ar zant, Eccelino a deuaz da veza humbl, a laka he c’houriz-kleze enn dro d’he c’houzok, hag en em daol d’an daoulin dirag sant Anton, ouz her pedi da c’houlenn digant Doue pellaat diouthan ar goaligner a dlie kueza varnhan.
Ar zant a zistroaz neuze da Badou evit mont goude-ze d’an Emilii.
# Eid omb-ni, Mab en Eutru Doué

| ◄ Stouyet ar men deuhlin | Eid omb-ni, Mab en Eutru Doué | O Doué, mamen ol er madeu ► |
* Eid omb-ni, Mab en Eutru-Doué
* Hemb qùittat tu déheu é Dad,
* Ar en doar e guemér buhé
* Hag e varhue a volanté vad.
* Étal bout gùerhet d’er Juiffèd
* Dré Judas en discipl multrér,
* Ean hum ras d’é Apostolèd
* Idan seblant bara distér.
* Cuhet idan en apparanç
* Ag er gùin èl ag er bara,
* Jesus e ra d’emb é sustanç
* Ha ne vanquamb mui a nitra.
* Brér d’emb ér hreu pe oé gannet,
* Ér gommunion hur gùir bihuanç
* Hur rançon, a p’en dès marhuet
* Én nean é vou hur recompanç.
* Ni hou salud, Hosti sacret,
* E zigueor en nor ag en nean ;
* Goasquet-omb dré vrézel calet,
* Reit nerh ha secour d’hun inean.
* Gloër épad un éternité
* D’un Doué hemb quin é tri person,
* Péhani e dennou d’en né
* Ni ol é huir serviterion.
* J. G.
# E tal ho Croas, leun a anquen

Oberennoù damheñvel pe handelvoù all zo ivez, gwelout Pevare-varnuguent Cantic. Santimanchou ur guir Gristen è tal croas ar mission.
| ◄ Un den touchet dre garantez ouc’h Jesus | E tal ho Croas, leun a anquen | Eveus ar promessaou ► |
* E tal ho Croas leun a anquen,
* Goude va follentezyou,
* Ho treid, evel ar Vadalen,
* A voualc’hìn gant va daëlou ;
* Jesus, Jesus,
* A bep graç oun indign certen :
* Pardoun, pardoun, va Jesus.
* M’ar cri ho justiç offancet
* Venjanç ha punition,
* Oc’h oll drugarez a requet
* Pardoun ha remission.
* Jesus, Jesus,
* Mil ha mil oc’h eus pardounet :
* Pardoun, pardoun, va Jesus.
* Oc’h assistanç a c’houlennàn :
* Pliget gueneoc’h va sicour ;
* Ebdoc’h en em goll a ellàn,
* N’ellàn quet en em recour.
* Jesus, Jesus,
* Distrei ouzoc’h a zeziràn :
* Pardoun, pardoun, va Jesus.
* Divar an hent mad faziet,
* Israël gueichall o voela ;
* Prest e teuas ho tourn benniguet
* D’e ren, d’e zisfazia.
* Jesus, Jesus,
* Evel Israël m’emeus pec’het :
* Pardoun, pardoun, va Jesus.
* Na zisprizit quet va daëlou,
* Na dezirou va c’haloun ;
* Digueneoc’h int oll, ô Autrou,
* Respetit ho tounæsoun.
* Jesus, Jesus,
* Renonç a ràn d’am pec’hejou :
* Pardoun, pardoun, va Jesus.
* C’hui vezo test, ô Croas santel,
* Hyrio eus va chenchamant :
* Adie, adie, buez criminel,
* Adie eternellamant.
* Jesus, Jesus,
* Deoc’h e fell dìn beza fidel :
* Pardoun, pardoun, va Jesus.
# Egile

| ◄ Hanter-noz | Egile | Merzerez ► |
* Gouzout a rann brema perag va c’harantez,
* Ken gwirion koulskoude, n’eo ket bet selaouet ;
* Enn hon amzer ken fall, heb ar binvidigez,
* Ar galoun denera n’eo ket anavezet.
* Enn despet das klac’har, Annaik, va mignounez,
* Da gerent a ra fae war da vuia karet ;
* Pa gavont eur penn-her, gant kement a zanvez !
* Daoust hag euz da galoun ar vouez te dle klevet ?
* Heb fazi, ma welann e c’halli koulskoude,
* Heb ranna da galoun, kemeret ar pried-se,
* Vit das lezel e peoc’h, diouz-id me gimiado
* Med penaoz e c’hallinn, med penaoz e c’halli
* Beva c’hoaz er bed-ma, war-lerc’h hon disparti ?
* Evid-omp, a gredann, ve gwelloc’h ar maro.
# Eil-varnuguent Cantic. Guers ar Bassion

Oberennoù damheñvel pe handelvoù all zo ivez, gwelout Aeled an Neñv, deut war an douar.
| ◄ Unan-varnuguent Cantic. Enep an excusou vean eus an doueryen-doue | Eil-varnuguent Cantic. Guers ar Bassion | Trede-varnuguent Cantic. Var at mêmès sujet ► |
* Æles an Eê, deut d’an doüar,
* Disquennit var Menez Calvar,
* Da ober caon d’hor Salver
* Pa na gar ar bed e ober.
* Me ho ped, Sant Micqel eürus,
* Ha dreist an oll, c’hui Mam Jesus,
* Obtenit deomp eur c’heus santel,
* Da vouela e varo cruel.
* Hor c’halon a dleffe ranna
* Gant ur c’hlac’har an estrancha,
* O consideri e boanniou,
* Hac o velet e c’houliou.
* Sellit, pec’heurien, ous ho Tad
* Sellit maro e zaoulagad,
* Ha gant ar spern treuzet e ben,
* Antreet ennan bete’n empen.
* Sellit e faç quer leun a c’hoad,
* Sellit e zaou zourn, e zaou droad
* A zo staguet gant an tachou
* Forget bed gant ho pec’hejou.
* Sellit e gostes gouliet,
* Sellit e gorf crucifiet ;
* M’ar er guel ho calon hep queus,
* Ez-eo great à zir, ma na deus.
* An doüar a zeu da grena,
* Ar veïn a zeu d’en-em frailla,
* An heaul, al loar, ac ar steret
* A gus ho faç gant ar regret.
* Ha c’huï, pec’heurien obstinet,
* Na rit seblant, na cas ebet,
* Evit guelet maro ho Roüe,
* Ho Tad, ho Salver, ho Toüe.
* Goas ouc’h eguet e vourrevien
* Goas ouc’h eguet ar yuzevien ;
* Rac darn anezo pa varvas,
* A oue touchet gant eur c'heus bras.
* Ar re-ze n’en anayent quet,
* O songeal oa ûr fals Profet ;
* Mès c’hui, pec’heur, c’hui en êne
* C’hui oar e zeo guir Vap Doue.
* Quement pec’het marvel a rit,
* Oud ar groas, crüel, er staguit,
* Ha digueri à nevez flam
* E c’houliou, pebes estlam ;
* M’ar oc’h eus ountan nep trues
* Chenchit bremâ ho coal vües,
* Chenchit, pec’heur, chenchit affo ;
* Hac e dourmanchou a zesso.
* Grit oc’h examin diligeant
* Goulennit pardon fervamant,
* Grit prest ûr guir gonfession
* Gant ar brassa contricion.
* It d’en-em reconcilia
* Hep differi gant ho nessa ;
* Grit dezan restitucion,
* Ha quitaït an occazion.
* O pidi, o rei aluzen,
* O yun, oc’h ober pinigen
* E consolot ho Tad Jesus
* En e Bassion truezus.
* Ha c’hui va Salver, va Douë,
* Pa zeui ar maro deomp ive,
* Hon recevit, ni ho suppli,
* E mesq an Æles d’ho meuli.
# Er Breton

| ◄ Ar Breton | Ar Gefelerien vihan  ► |
I
ER BRETON
(Sonet)
GIZ GUÉNED
Na fallet ul lon é hanen ! P’en atahinér, ’n hum zihuen.
Doué ’ra un arm benak d’é groèdurieu, perpet, Doh ou éneberion aveit en hum zihuen ; Rak brezél ar en doar vé hemb arsaù erbet : Nen des meit en Ankeu e lak er peah agrén.
Er blei e bïeu nerh, el luhern sontilded, En tarù ur goal gerneu, en aer ur velim ién ; En dén é spered luem, ’feah er hriùan louned, Hag er voéz hé héned e feah spered en dén.
Petra, pobl er Vreihiz, e hes té d’hum zihoal Enep d’er ré e glask, arlerh gouréneu hir Te daulein té marù mik d’en treu ’oé biù guéhral ?
Te ivoul stert. Hi ’hra chom, èl én derù ienn dir, Te lavar kaer ’n ha ben, ’n ha galon te fé guir. Dalh mat, hag é padei : En nemb e venn, e hal !
# Er Ganneréz

| ◄ Er Gan̄neréz pé Golheréz | Er Ganneréz | Kléhiér Séglian ► |
# Er Chistr neùé

| ◄ Kapitén Sant-Maleu | Er chistr neùé | Klemmeu er barh koh é verùel  ► |
* 1. Peizanted, er gué zou karget
* A avaleu milen :
* Golhet hou fustigeu, pautred,
* Er bléad er goulen.
* 2. Lakeit hou fusteu, hou tonneu
* De dranpein é deur sklér,
* Ha tolpet hou pern avaleu
* Ér hornig a hou lér.
* 3. A pe zei er gouian kalet,
* Karget hou melinieu,
* Ha troeit get plijadur, pautred,
* Malet hous avaleu.
* 4. Hag én hou preseu stoubet mat
* Paket hou markajen ;
* Lakeit plouz kerh at bep trohad
* Hou chistr e vou milen.
* 5. Ha bremen, get hou nerh brasan,
* Sterdet ar hou preseu :
* Er chistr e rid : er frond huékan
* E saù dré hon kranjeu.
* 6. D’en dud ag en ti ha d’er vistr
* A pe vér get er pred,
* Nitra ne dalv ur banig chistr
* Eit torrein er séhed.
* 7. Hag a pe vér draillet d’er boén,
* É hersal doh en doar,
* Aveit degas kalon d’en dén
* Er chistr e zou hemb par.
* 8. Er chistr e zou ivaj en ol,
* Er pinùik hag er peur ;
* Mes méuein geton e zou kol
* Ha dismant ivaj eur.
* 9. Ean zou goed er guir Vretoned ;
* Hemb zou n’hellant biùein.
* Chomamb ﬁdél d’hun chistr, pautred ;
* Mes gouiamb en ivein !…
L.H.
Nota-bene. La chanson primitive que j’ai recueillie avec cet air est malheureusement incomplète. Certaines parties cependant sont bien conservées et font présumer que le texte originel de cette sône devait être un petit chef-d’oeuvre de poésie bretonne.
A titre de spécimen je donne ici la traduction du premier et des deux derniers couplets de cette chanson connue dans le peuple sous le nom de la Chanson de la petite Marguerite.
Le premier couplet débute par une moralité :
Que je trouve naïf un jeune homme qui ne craint pas d’aimer une jeune fille — sans s’assurer à l’avance que son amour sera agréé !
L’auteur qui, sans doute, a été lui-même le héros de cet petit drame d’amour rapporte dans les derniers couplets la façon toute gracieuse dont il a été éconduit par sa douce :
Entre votre maison et la mienne, dit-elle, deux fleurs ont poussé — l’une fleurie, l’autre ne le fait pas.
L’une fleurit, l’autre s’étiole : cela vous prouve, jeune homme, que votre amour n’est pas partagé…
Les vers de l’ancienne chanson sont de quatorze pieds.
# Er Gan̄neréz pé Golheréz

| ◄ En nuénen | Er Gan̄neréz pé Golheréz | Er Ganneréz ► |
* Peb unan e lar d’ein é hran mat men devér
* Pé ian de vord er stér de gannein men dantér.
* De gannein men dantél ha me stagelligeu
* Vou lakeit de stirein pe vou dé er gouilieu.
* Vou lakeit de stirein pe vou dé er pardon.
* Hag é tei d’em guélet men guellikan mignon.
* Aben pe vou kannet m’én lakei de séhein
* Ar vég ur bodig lann pé lédet ar en drein ;
* Pé doh ur bodig koed, ar er barig tostan
* Émen parei en hiaul tro en dé er guellan.
* M’én lakei paket mat de viret ém hrédans
* Hag en kavou arlerh d’hobér en deverrans.
* Monet a pe vou braù, d’en han, d’er pardonieu
* Ha de gours malardé geton d’en éredeu.
* Pardonieu kaer mem bro, ken joéius ha ken gé,
* Get joé é me halon hou kortozan bep plé.
* Ken klous él d’er gouian pe gleùan er bombard
* Bleuein hra me halon é vonet d’er chervad,
* Ha me lar dré me chonj : « pégours é vou me zro,
* Pégours en dé kaer-sé eidein mé arriùo ? »
* Rak nen des ar en doar sur erbet eurusted
* Brasoh eit en hani e zou dé hou éred.
* Meit me mam e lar d’ein é hon hoah iaouank mat
* Aveit kemér pried ha kondui tiegéhad ;
* Chetu perak koutant me séntou mat dohti,
* D’en ol me hrei er lés, kemér ne hrein han̄ni.
* Kanneréz Goeh-Sar.
# Er Gerig wen, traon ar mene

Oberennoù damheñvel pe handelvoù all zo ivez, gwelout Er gêrig wenn, traoñ ar menez.
| ◄ Sonig amourousted | Er Gerig wen, traon ar mene | Pa oan war dosen Runfaou ► |
* Er gerig wen, ’n traon ar mene,
* Irei, trala dira lalereu !
* Er gerig wen ’n traon ar mene,
* Eman ma dous, ma c’harante.
TRADUCTION. — Dans la maisonnette blanche, au pied de la montagne, — Ireï, trala dira lalaireu ! — Dans la maisonnette blanche, au pied de la montagne, — Est ma douce, mon amour.
Eadem.
* ’N eun ti bihan lein ar mene,
* ’Oa ma douz, ma c’harante.
* O tra la lalla, La la la la la la la la la la la la la lei,
* O tra la lalla, La la la la la la la la la la la la la lo !
TRADUCTION. — Dans une petite maison, au faîte de la montagne, — Était ma douce, mon amour. — O tra la lalla, etc.
Chanté par M. Lajat, Skrignak.
* ’Neun ti bihan lein ar mene,
* O ge !
* Eman ma douz, ma c’harante.
* Tra la la la la la la la, La la, la la la !
* Tra la la la la la la la, La la la la la !
TRADUCTION. —— Dans une petite maison, au faîte de la montagne. — O gai ! — Est ma douce, mon amour. — Tra la la, etc.
Idem.
* M’em es choéjet ur vestréz,
* M’em es choéjet ur vestréz,
* Ur plahig koant ha minouréz
* Roufe laridondon !
* Ur plahig koant ha minouréz,
* Roufe laridongé !
TRADUCTION. — J’ai choisi une maîtresse (bis), — Une jolie ﬁllette et mineure, — Roufé laridondon ! — Une jolie ﬁllette et mineure, — Roufé laridongué !
Chanté par Mme Loeiza Herrieu. (Guerzenneu ha Soñnenneu Bro-Guéned.)
# Er Glom hag er Jiboesour

Oberennoù damheñvel pe handelvoù all zo ivez, gwelout Er glom hag er jiboesour (Revue Morbihannaise).
| ◄ Un dén iouank é klah ur vestréz | Er Glom hag er Jiboésour | Er plahig Marion  ► |
* 1. — Disul me sawas mitin mat,
* Ha me ias de jiboès er had,
* 2. — Jiboès er bad, er hevelèg
* Hag er glujal ér vonalèg.
* 3. — En un taul, a lein ur huéen,
* Neijet doh-ein ur glomig guen,
* 4. — Neijet doh-ein ur glomig guen,
* Hanw Jésus oé ar lein hé fen,
* 5. — Hanw Jésus ha hanw Maria,
* Hanw en Intron santés Anna,
* 6. — Én hé beg oé ur groéz argand
* Liguernus el er sacremant.
* 7. — Hi em sel guet un œr chiffus
* Eit diskoein d’ein é oen kablus.
* 8. — Kentéh beanoh eit en ahuel
* Hi e neij bedig ur chapel,
* 9. — Ur chapel a huersou sawet
* Ha d’er huerhiès Vari gloestret.
* 10. — É léh repoz ar ur huéen
* Ér chapel é has de zichen.
* 11. — Dichen e hras tost t’en autér,
* Ar ur piletig groeit a goér.
* 12. — Ha mé oeit ha laret tehi :
* « Klomig, me chomou én hou ti.
* 13. — Me zi mé n’en dé quet sawet
* Aveit lojein huguenodet,
* 14. — Aveit lojein huguenodet
* Ne hrant koareis na pask erbet.
* 15. — Guet ur galon lein a ankin
* M’hum daul nezé ar men deuhlin.
* 16. — Ar men deuhlin ha mal oé d’ein
* Eit pedein Doué d’em fardonein,
* 17. — « Me mès argand ha me mès eur :
* M’ou rannou étré er ré peur.
* 18. — « Me mès ur vantel velouz du,
* Hé far ne huélér é nep tu :
* 19. — « M’hé guerhou p’en dei er Hoareis
* Pé m’hé lakei en un Ilis.
* 20. — « M’hé rei de Ilis sant Françœs,
* Inou é chomou eit jamœs
* 21. — « Me mès tair rochet lien moen
* M’ou rei ol aveit unan reinw
* 22. — « Eit unan reinw ha hi klomet
* Eit gobér penijen kalet ;
* 23. — « Penijén épad mem buhé
* Eit bout eurus é lein en né.
# Er Bugul

| ◄ Rah koed | Er Bugul | Er boulom ► |
| 1 Peb mitin, hân ha gouian, pep mitin, hân ha gouian, D’er lann get me lonnet e han, ho ! Hag e pad en dé me gan, D’er lann get me lonnet e han, ho ! Hag e pad en dé me gan, 2 Rag me son hag e gan mat, ha me far aveit huitellat N’er haver ket er hornad. 3 Allas ! ur hannour neué Arrùet ér lann vras un dé E huitel guel eit on mé. 4 Lies em es ean kleuet, Ha bet en dé e vou reùet Sonnein mui ne gredein ket. 5 En estig-noz en hanùer. Rag d’anderù hembkin é kleuer. ’E sol er hoed é voeh sklér. 6 En éned ag er harter E cher ou beg a p’er hleuer E kannein étal er gér. | 1 Bep mitin, hanv ha goanv, bep mitin, hanv ha goanv, D’al lann gant va loened ez an, Ho ! hag e pad an de me gan. D’al lann gant va loened ez an, Ho ! hag e pad an de me gan. 2 Rak me zon hag a gan mat, ha va far evit c’houitellat, N’her c’haver ket er c’hornad. 3 Allas ! eur c’haner neve, erruet el lann vras eun de, A c’houitell gwell’ gedon-me. 4 Alïes ’m eus her c’hlevet, A-hed an noz e kan bepred, kana ken ne gredin ket 5 An eostig-noz hen hanver, rak en noz hepken e klever, e kreiz ar c’hoad e vouez skler 6 Holl evned all ar c’harter, a zerr o beg dal m’her c’hlever, o kana e tal ar ger. |
| 7 Hag er chonj e zou deit d’ein. De vontet d’er foér de breneien ur flaouit eit er bamein 8 Lies. kenteh el en dé, Saùet em es a men gulé, Eit mont d’er foer de vale. 9 Eit monet de varhatad. D’er foerieu vras ag er hornad Ur flaouit eit flaouitat. 10 Allas n’em ès chet kavet, Betag breman, é foer erbet Er flaouit em ès klasket. 11 Ha chetu perak, pautred. Tré ma vou un estig ér bed Huitellat ne gredein ket. | 7 Sonj a zo deut d’in eta, da vonet d’ar foar da brena, eur fleüt d’her strobinella. 8 Alïes da c’houlou-de, oun bet savet eus va gwele, ’vit mont d’ar foar da vale. 9 Vit monet da varc’hataat, d’ar foariou bras eus ar c’hornad, eur fleüt hep par da fleütet. 10 Allas! n’em eus ket kavet, betek vreman e foar ebet, ar fleüt kaer am eus klasket. 11 Ha setu perak, paotred, Tra ma vo eun eostig er bed, c’houitellat ne gredin ket. |
J. Le Bayon.
# Buhez ar Sent/1912/Barba

| ◄ Per Krizolog | Barba | Sabas  ► |
Ober a rêr hirie ive gouel santez Barba, merzeriet en broiou ar zav-heol en kantvejou kentan an Iliz. Pedi a rêr anezi evit bezan diwallet diouz an tan, ar c’hurun, ar maro prim, ar seiz pec’hed marvel, hag evit goulenn ar c’hras da gaout ar zakramanchou arôk mervel.
« An hini ne fell ket d’ezan kemer e-unan, na lezel ar re-all war e dro da gemer tamm plijadur ebet, a zo en e galon, eme sant Fransez a Zal, eun tech fall eus ar re fallan. » Rak, herve ma lavare gwechall an Otrou Guillou :
Heb eur begad pebr ha hôlen, Eo meurbed goular ar zouben ; Er giz-ze, ma n’ho peus bemdez, Nemet labour tenn hag enkrez, E vo divlas ho teveziou : Red eo plijadur a-wechou.
Red eo diskuizan beb an amzer. Ar c’horf hag ar spered n’eo ket dir ha houarn int ; n’int ket goest da badout, hep paouez eur pennad bennak gante.
Mes evel ma zo poan ha poan, poan hag a dalv da brenan hon flas er baradoz, ha poan hag a dalv da brenan hon flas en ifern, zo ive plijadur ha plijadur ; plijadur hag a dalv evit ar baradoz, ha plijadur hag a dalv evit an ifern. Rak-se ’ta, arôk kemer hon lod en plijaduriou ar vue-man, eo red d’imp teurel evez oute ha mont d’eze gant furnez, sapienter, evel ma lavar d’imp ar Spered-Santel.
Gant furnez, da lavaret eo, o c’hemer pa ve ar mare d’hen ober, ha nan pa ve ar mare da labourat, da gousket pe da bedi.
Gant furnez, da lavaret eo c’hoaz, kemer ar re hepken n’hallont ober droug ebet d’hon zilvidigez.
Gant furnez, da lavaret eo, kemer, kentoc’h, ar re aneze a c’hall, ouspen didui, ober vad d’ar spered ha d’ar galon, evel mac’h eo ober eur bale, lenn eul levr kaer, pe selaou displegan eur pez-c’hoari plijadurus ha skouerius bennak.
# Jezus, ken dous er zonjezon

Oberennoù damheñvel pe handelvoù all zo ivez, gwelout Jezuz ken dous d’ar sonjezon.
| ◄ Gloar da Jezus ! (Vive Jesus !) | Jezus, ken dous er zonjezon (Jesu, dulcis memoria) | Elet an Env deut d’an Douar ► |
1. Jezus, ken douz er zonjezon, Ol domder, ol ners ar galon ; Dousoc’h evit mel hag ezans, Da neb a vev en e brezans !
2. Netra ken flour ma ve kanet, Netra ken kaer na ve zonjet, Netra ken brao na ve klevet Evel e Hano beniget!
3. Jezus, esperans ar pec’her, Pa bed, ken prim d’hen digemer, Mil gwej eürus neb hoc’h anav. Ho klask a bep tu, hag ho kav !
4. N’euz teod a helfe disklerian Na pluen a helfe skrivan, Ret eo tanvat evit laret Pegen c’houek oc’h-hu da garet !
5. Bemnoz zerret ma daoulagad, Hano Jezus, ha mintin mad, Euz ma c’halon deut em genou, Ha pad an deiz, em oberou !
6. Bezet, Jezus, hon levenez, O c’hortos joaiou ho Palez : En ho kloar neuze, dianken, Ni ho meulo da virviken. Amen.
K. G.